**OB Zabok i bolnica hrvatskih veterana**

**Služba za kirurgiju**

**Pročelnik kirurške službe Zdravko Zelić, dr. med., spec. opće kirurgije**

**i subspecijalist abdominalne kirurgije**

**Obavijest pacijentu o operacijskom postupku**

**OBJAŠNJENJE I PISMENI PRISTANAK PACIJENTA NA OPERACIJSKO LIJEČENJE -**

**SKRAĆENOG FRENULUMA**

**Opis postupka**

Produžavanje frenuluma je kiruški postupak kojim se produžuje skraćeni frenulum. Pod lokalnom, regionalnom ili općom anestezijom frenulum se presječe poprečno. Zašije se, poprečno na presjek, apsorptivnim koncem. Krvarenje se zaustavi.

**Prednosti**

Kod spolno aktivnih mladića najčešće tijekom spolnog odnosa bez dovoljne lubrikacije dolazi do pucanja kože prepucija, nakon koje može doći do naizgled dramatičnog krvarenja. Ukoliko pacijent tada ne odlazi na pregled urologu, krvarenje može spontano na pritisak rukom prestati, no dolazi do pojave stvaranja ožiljka i frenulum koji možda i nije bio jako skraćen postaje apsolutno kraći. U tom slučaju postoji rizik za ponovim „pucanjem“ frenuluma, krvarenjenjem i infekcijom. Ovim kratkim i jednostavnim operativnim zahvatom frenulum se plastičnim zahvatom rekonstruira, te se smanjuje stopa seksualne disfunkcije u muškaraca, ali i spolnih partnerica, što je jedan od ciljeva ovog tretmana.

**Mogući rizici postupka**

Mogući su rizici vezani uz anesteziju. Moguće su nuspojave vezane uz korištene lijekova. Obično lagana vrtoglavica, mučnina, kožni osip ili konstipacija.

**Specifični rizici**

Krvarenje iz rane može se nastaviti i nakon operacije zbog čega je rijetko potrebna nova operacija.

Moguć je podljev ili oticanje penisa koji nakon nekoliko dana spontano nestane.

Moguća je infekcija rane zbog čeg je ponekad potrebno uzimati antibiotike.

Ukoliko se odstrani previše kože mogući su problemi s erekcijom.

Moguće da vam se ne svidi kozmetski efekt. Iznimno rijetko, vanjski otvor mokraćne cijevi može biti nenamjerno ozlijeđen tijekom operacije.

Moguća je promjena u osjetu tijekom seksualnog odnosa.

Svaka erekcija u postoperativnom razdoblju je bolna i ne preporučuje se te može uzrokovati pucanje šava. Ukoliko se to dogodi šavi će se morati ponovno postaviti.

Neki od gore navedenih rizika su češći u pušača, pretilih, dijabetičara, osoba sa povišenim krvnim tlakom i osoba sa bolesnim srcem.

**Zamjena za preporučeni postupak**

Ne postoji specifični alternativni konzervativni ili operativni zahvat, pogotovo kod kronično promjenjene kože.

**IZJAVA PACIJENTA**

Svojim potpisom potvrđujem da sam na meni jasan i razumljiv način upoznat/a s mojim zdravstvenim stanjem, preporučenim postupkom liječenja, vrstom odabrane anestezije, mogućim kontraindikacijama i rizicima samoga postupka uključujući i rizike koji su specifični s obzirom na moje zdravstveno stanje kao i činjenicom da je uspjeh liječenja varijabilan i da ovisi o nizu čimbenika. Na sve svoje dodatne upite sam dobio/la potpunu informaciju od strane liječnika te u cijelosti preuzimam rizik liječenja navedenim postupkom.

Sukladno članku 16. Stavak 3. Zakona o zaštiti prava pacijenata (“Narodne novine broj 169/04), izjavljujem da slobodnom voljom utemeljenoj na potpunoj obavIještenosti, prihvaćam preporučeni postupak.

Ime i prezime pacijenta/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis pacijenta/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis liječnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_